ट्रक कार की टक्कर में एक की मौत, 4 घायल
चन्दवाजी| जयपुर-दिल्लीएनएच-8 पर लखेर के पास गत रात्रि को कार ट्रक में टक्कर हो गई जिससे कार सवार एक युवक की मौत हो गई, जबकि चार अन्य घायल हो गए। पुलिस के अनुसार सोमवार रात करीब 12 बजे सफारी कार दिल्ली से जयपुर की ओर जा रही थी तभी लखेर के पास हाइवे पर बने स्पीड ब्रेकर के कारण आगे चल रहे ट्रक चालक ने ब्रेक लगा दिए।
इससे पीछे से तेज गति से रही कार ट्रक में घुस गई। टक्कर इतनी जबरदस्त थी कि कार के अगला हिस्सा पिचक गया और पूरी कार क्षतिग्रस्त हो गई। कार सवार महेश गहलोत (30) पुत्र जवाहर सिंह निवासी निताउ थाना हरिदासनगर नई दिल्ली की मौके पर ही मौत हो गई।
कार सवार मृतक के साथी बहादुरगढ़ झज्जर हरियाणा निवासी प्रदीप जाट (28) पुत्र सुरेंद्र सिंह, नई दिल्ली निवासी कृष्ण कुमार (28) पुत्र माहीराम, सोनीपत हरियाणा निवासी नरेंद्र कुमार जाट (25) निवासी राजेंद्र कुमार तथा निताउ थाना हरिदासनगर नई दिल्ली निवासी कर्मवीर सिंह (30) पुत्र अमर सिंह घायल हो गए।
bho_Deva hin_Deva hin_Deva awa_Deva